Lancia Delta HF Turbo

250pLancia Delta HF TurboProizvođač:LanciaVrsta:kompaktProizvodnja:1984 - 1990Oblik karoserije:limuzina sa pet vrataMotor:1585cc (84x71.5mm) dohc turbo 4 cilindraš sa 140ks @ 5,500o/min (130ks - do 1986, od 1986 140ks)Ovaj članak je dio serije o sportskim automobilima iz 70-tih i 80-tih godina prošlog vijeka.

 Italijanski pastuh 

Lancie Delte Integrale, "rally-dominirajući monstrum", koju fanovi nazivaju prepoznatljivim imenom "Kraljica". Niže rangirana u ponudi Delte jeste i model HF Turbo. Preostali primjerci HF Turbo sada nude veliku vrijednost za dati novac.

HF Turbo dijeli osnovni oblik sa Integrale modelom, ali je razlika u tome što HF Turbo u početku nije imala okrugle farove poput Integralke, kao i to što nema proširene blatobrane. Manje agresivan izgled, doprinosi tome da HF Turbo izgleda pomalo kao vuk u janjećoj koži.

Startovanje legendarnog twin-cam motora koji reži u utrobi HF Turbo Lancie je svakako uzbudljiv trenutak. Ova klasična mašinerija povezana sa turbo punjačem izbacuje impresivnih 130ks. Ova Lancia je uživala u 130ks prve dvije godine proizvodnje. Nakon toga, 1986. godina je donijela izmjene u sistemu ubrizgavanje goriva, koje su donijele novih 10ks. Ukupno 140ks – paklenski mnogo u hatchbacku sa samo prednjim pogonom.
Upravo je prednji pogon ove Lancie ( za razliku od Integrale modela sa pogonom na sva četiri kotača) zaslužan za najviše problema. Kretanje punim gasom, sa turbom u punom pogonu, gotovo na svakoj podlozi ostavljalo je dvije crne linije. Prednje gume su se rapidno trošile prilikom ovakvih startova, koje je bilo teško izbjeći bez velike drame.
A ipak, sve ovo je odlično pasalo italijanskom karakteru HF Turbo Delte. Ova Lancia je činila da Golf izgleda pozitivno jedino kada stoji. Delta HF Turbo je imala karizmu i stil – kvalitete kojima je nadmašila svu moguću konkurenciju.

 Ostale generalije 

Performanse: najveća brzina 122mph, ubrzanje 0-60mph: 8,3sec (1585 cm3)

Na šta treba obratiti pažnju: uobičajeni problemi italijanskih automobila sa hrđom, elektrikom, interijerom i generalno loša završna obrada, historija servisa, provjeriti rad turbo punjača, neki dijelovi mogu biti skupi.

Šta je pohvalno: Petovratna praktičnost nije uopšte narušila sportski izgled ovog automobila.

 Mjere 

 Međuosovinski razmak: 2475mm
 Razmak između točkova (naprijed/nazad): 1402mm/1400mm

 Kočnice 

Servo, hidraulične.
Naprijed: ventilirajući diskovi 257mm
Nazad: bubanj 185 mm, kasnije diskovi 227mm.
ABS – opcija, u zadnjim godinama proizvodnje ABS postaje dio serijske opreme.
Ručna kočnica: djeluje na zadnje točkove, povezana kablom.
Kočenje 100km/h – 0 km/h: 43,7m.

 Mjenjač 
Mjenjačka kutija: sa četiri ili pet stepena prenosa, opciono 3-brzinska automatika.

Kategorija:Lancini automobili
Kategorija:Automobili proizvedeni 1979.
Kategorija:Automobili 1970-ih
Kategorija:Automobili 1980-ih
Kategorija:Automobili 1990-ih
Kategorija:Automobili 2000-ih
Kategorija:Automobili 2010-ih
Kategorija:Automobili proizvedeni 1993.
Kategorija:Automobili proizvedeni 2008.